**Navodilo za izpolnjevanje obrazca:**

Na prijavni obrazec -desno zgoraj - vpišite **telefonsko številko**.

Z vpisom telefonske številke prijavitelj dovoljuje uporabo telefonske številke za potrebe prijave škode. Kontakt bo uporabljen zgolj v primeru nepopolnosti ali nepravilnosti v izpolnjenem obrazcu.

1. **Podatki o nesreči:**
   1. Vrsta nesreče: 0060 - SUŠA 2022
   2. Datum nastanka nesreče: lahko datum oddaje prijave (le Občina Piran ima v svojem obrazcu že vpisan datum 31. 5. 2022)
   3. Občina: občina kjer se nahaja obdelovano zemljišče
   4. Nosilec KMG-MID: ime in priimek nosilca
   5. Davčna številka nosilca KMG-MID
   6. Naslov nosilca: ulica, hišna številka, poštna številka, kraj
   7. KMG-MID: številka KMG-MID (če številka ni bila urejena na datum 31. 5. 2022, oškodovanec ni upravičen do državne pomoči)
   8. Transakcijski račun: številka TRR
   9. Prejel občinska sredstva: Ne
2. **Ocena škode:** v tabeli obvezno izpolniti naslednje stolpce:

A: številka GERK-a

B: na primer: oljka, krompir, paradižnik, travinje …

(NE: zelenjava, sadje …)

C: šifre iz priloženega seznama kmetijskih pridelkov (glej priponko)

***D: se ne izpolnjuje***

E: vpiše se odstotek zmanjšanja pridelka

F: površina poškodovane kulture v arih (v kolikor sta v istem GERK-u dve kulturi, se vpiše isti

GERK za vsako kulturo posebej in pri površini vpiše zgolj površino vpisane kulture, na

primer: GERK 123456, 100 ar vpišemo: GERK 123456, krompir 30ar; GERK 123456,

koruza 70 ar)

***G: se ne izpolnjuje***

H: vpiše se številko zavarovalne police, če ima prijavitelj pridelek zavarovan pri

zavarovalnici, če pridelek ni zavarovan, se v to polje ne vpisuje ničesar

1. **Možnost za kmetijsko dejavnost:** se ne izpolnjuje

***Škoda zaradi neugodnih vremenskih razmer se oceni po posameznem kmetijskem gospodarstvu le, če skupna površina prizadetih kmetijskih zemljišč, ki jih uporablja gospodarstvo, dosega ali presega 1 ha primerljivih kmetijskih površin.***

***Za 1 ha primerljivih kmetijskih površin iz prejšnjega odstavka se šteje:***

-       1 ha njiv ali vrtov ali

-       2 ha travnikov ali ekstenzivnih sadovnjakov ali

-       4 ha pašnikov ali

-       0,25 ha plantažnih sadovnjakov, vinogradov ali hmeljišč ali

-       0,2 ha drevesnic, trsnic in matičnih hmeljišč ali

-       8 ha gozdov ali

-       5 ha gozdnih plantaž ali

-       6 ha barjanskih travnikov ali drugih površin.

Prijavitelj mora prijavo podpisati pod datumom ocene škode ob koncu izpolnjenega obrazca in pod tekstom malo nižje (2x podpis).  Izpolnjen obrazec pošljete po pošti kot priporočeno pošiljko ali osebno oddate v vložišču pristojne občine.